

Sveučilište u Rijeci

ACADEMICUS- klub umirovljenih profesora Sveučilišta u Rijeci

dr.sc. Jasna Krstović, predsjednica

Kontakt: jasna.krstovic@uniri.hr

Rijeka, 28.12. 2023.

**Zapisnik**

s 5. sjednice upravljačkih tijela ACADEMICUSA - kluba umirovljenih profesora Sveučilišta u Rijeci, održanoga 20. 12. u 13.30 sati u Rektoratu Sveučilišta u Rijeci sa slijedećim dnevnim redom:

1. Informacije
2. Prijedlog programa rada i financijskog plana ACADEMICUSA za 2024. godinu.
3. Suglasnost za dobivanje AA1 identiteta članici Kluba dr.sc. Ani Alebić.
4. Rasprava o inicijativi vezanoj uz akademsko nazivlje umirovljenih profesora
5. Razno

Na sjednici su bili prisutni svi članovi IO, zamjenica predsjednice i kao gošća naša članica dr.sc. Nada Gosić (vezano uz točku 4 dnevnog reda.).

Predloženi red usvojen je jednoglasno.

Nakon kraćih informacija predsjednice Kluba i pojedinih članova IO, kolegica Neda Vitezić predstavila je Prijedlog programa rada i financijskog plana ACADEMICUSA za 2024. godinu. Povela se kraća rasprava koja je rezultirala manjim korekcijama programa i posljedično financijskog plana. Dokument je usvojen jednoglasno.

Točka 3. odnosila se na korištenje mogućnosti dodjele AAI identiteta članicama i članovima koji svojim djelovanjem i radom doprinose radu Kluba. IO je prihvatio obrazloženu zamolbu članice dr.sc. Ane Alebić kojoj bi zbog njene izuzetne znanstvene aktivnosti bio potreban AAI identitet. Dogovoreno je da će kolega Zoran Mrša proslijediti zamolbu nadležnoj prorektorici.

Pod točkom 4. razgovaralo se o inicijativi vezanoj uz akademsko nazivlje umirovljenih profesora. Temu je u nekoliko navrata na sjednicama IO inicirala dr. sc. Neda Vitezić i kasnije dr. sc. Nada Gosić koja je pripremila podlogu za raspravu. Nakon kraće rasprave dogovoreno je da se uz konzultacije s pravnim stručnjacima pripremi obraćanje rektorici Sveučilišta u Rijeci kojim bi ACADEMICUS upozorio na problem u pogledu akademskog nazivlja umirovljenih sveučilišnih profesora koji se primjenjuju na Sveučilištu u Rijeci.

 Sjednica je završena u 14.45. sati.

Bilješku sastavila Jasna Krstović